Devi Mahatmyam Devi Kavacham

OM namaSchaNDikaayai

nyaasaH
asya Sree chaMDee kavachasya | brahmaa RuShiH | anuShTup ChaMdaH |
chaamuMDaa dEvataa | aMganyaasOkta maatarO beejam | navaavaraNO maMtraSaktiH | digbaMdha dEvataaH tatvam | Sree jagadaMbaa preetyarthE saptaSatee paaThaaMgatvEna japE viniyOgaH ||

OM namaSchaMDikaayai

maarkaNDEya uvaaca |
OM yadguhyaM paramaM lOkE sarvarakShaakaraM nRuNaam |
yanna kasyacidaakhyaataM tanmE broohi pitaamaha || 1 ||

brahmOvaaca |
asti guhyatamaM vipra sarvabhootOpakaarakam |
dEvyaastu kavacaM puNyaM tacCRuNuShva mahaamunE || 2 ||

prathamaM Sailaputreeti dviteeyaM brahmacaariNee |
tRuteeyaM candraghaNTEti kooShmaaNDEti caturthakam || 3 ||

pancamaM skandamaatEti ShaShThaM kaatyaayanee tathaa |
saptamaM kaalaraatriSca mahaagaureeti caaShTamam || 4 ||

navamaM siddhidaatree ca navadurgaaH prakeertitaaH |
uktaanyEtaani naamaani brahmaNaiva mahaatmanaa || 5 ||

agninaa dahyamaanaastu Satrumadhyagataa raNE |
viShamE durgamE caiva bhayaartaaH SaraNaM gataaH || 6 ||

na tEShaaM jaayatE kincidaSubhaM raNasankaTE |
aapadaM na ca paSyanti SOkaduHkhabhayankareem || 7 ||

yaistu bhaktyaa smRutaa nityaM tEShaaM vRuddhiH prajaayatE |
yE tvaaM smaranti dEvESi rakShasi taanna saMSayaH || 8 ||

prEtasaMsthaa tu caamuNDaa vaaraahee mahiShaasanaa |
aindree gajasamaarooDhaa vaiShNavee garuDaasanaa || 9 ||

naarasiMhee mahaaveeryaa Sivadootee mahaabalaa |
maahESvaree vRuShaarooDhaa kaumaaree Sikhivaahanaa || 10 ||

lakShmeeH padmaasanaa dEvee padmahastaa haripriyaa |
SvEtaroopadharaa dEvee eeSvaree vRuShavaahanaa || 11 ||

braahmee haMsasamaarooDhaa sarvaabharaNabhooShitaa |
ityEtaa maataraH sarvaaH sarvayOgasamanvitaaH || 12 ||

naanaabharaNaSObhaaDhyaa naanaaratnOpaSObhitaaH |
SraiShThaiSca mauktikaiH sarvaa divyahaarapralambibhiH || 13 ||

indraneelairmahaaneelaiH padmaraagaiH suSObhanaiH |
dRuSyantE rathamaarooDhaa dEvyaH krOdhasamaakulaaH || 14 ||

SankhaM cakraM gadaaM SaktiM halaM ca musalaayudham |
khETakaM tOmaraM caiva paraSuM paaSamEva ca || 15 ||

kuntaayudhaM triSoolaM ca Saarngamaayudhamuttamam |
daityaanaaM dEhanaaSaaya bhaktaanaamabhayaaya ca || 16 ||

dhaarayantyaayudhaaneetthaM dEvaanaaM ca hitaaya vai |
namastEstu mahaaraudrE mahaaghOraparaakramE || 17 ||

mahaabalE mahOtsaahE mahaabhayavinaaSini |
traahi maaM dEvi duShprEkShyE SatrooNaaM bhayavardhini || 18 ||

praacyaaM rakShatu maamaindree aagnEyyaamagnidEvataa |
dakShiNEvatu vaaraahee nairRutyaaM khaDgadhaariNee || 19 ||

prateecyaaM vaaruNee rakShEdvaayavyaaM mRugavaahinee |
udeecyaaM paatu kaubEree eeSaanyaaM SooladhaariNee || 20 ||

oordhvaM brahmaaNee mE rakShEdadhastaadvaiShNavee tathaa |
EvaM daSa diSO rakShEccaamuNDaa Savavaahanaa || 21 ||

jayaa maamagrataH paatu vijayaa paatu pRuShThataH |
ajitaa vaamapaarSvE tu dakShiNE caaparaajitaa || 22 ||

SikhaaM mE dyOtinee rakShEdumaa moordhni vyavasthitaa |
maalaadharee lalaaTE ca bhruvau rakShEdyaSasvinee || 23 ||

nEtrayOScitranEtraa ca yamaghaNTaa tu paarSvakE |
trinEtraa ca triSoolEna bhruvOrmadhyE ca caNDikaa || 24 ||

Sankhinee cakShuShOrmadhyE SrOtrayOrdvaaravaasinee |
kapOlau kaalikaa rakShEt karNamoolE tu Sankaree || 25 ||

naasikaayaaM sugandhaa ca uttarOShThE ca carcikaa |
adharE caamRutaabaalaa jihvaayaaM ca sarasvatee || 26 ||

dantaan rakShatu kaumaaree kaNThadESE tu caNDikaa |
ghaNTikaaM citraghaNTaa ca mahaamaayaa ca taalukE || 27 ||

kaamaakShee cibukaM rakShEdvaacaM mE sarvamangalaa |
greevaayaaM bhadrakaalee ca pRuShThavaMSE dhanurdharee || 28 ||

neelagreevaa bahiH kaNThE nalikaaM nalakoobaree |
skandhayOH khaDginee rakShEd baahoo mE vajradhaariNee || 29 ||

hastayOrdaNDinee rakShEdambikaa caanguleeShu ca |
nakhaanCoolESvaree rakShEt kukShau rakShEnnarESvaree || 30 ||

stanau rakShEnmahaadEvee manaHSOkavinaaSinee |
hRudayE lalitaa dEvee udarE SooladhaariNee || 31 ||

naabhau ca kaaminee rakShEd guhyaM guhyESvaree tathaa |
mEDhraM rakShatu durgandhaa paayuM mE guhyavaahinee || 32 ||

kaTyaaM bhagavatee rakShEdooroo mE mEghavaahanaa |
janghE mahaabalaa rakShEt jaanoo maadhavanaayikaa || 33 ||

gulphayOrnaarasiMhee ca paadapRuShThE tu kauSikee |
paadaanguleeH Sreedharee ca talaM paataalavaasinee || 34 ||

nakhaan daMShTrakaraalee ca kESaaMScaivOrdhvakESinee |
rOmakoopEShu kaumaaree tvacaM yOgeeSvaree tathaa || 35 ||

raktamajjaavasaamaaMsaanyasthimEdaaMsi paarvatee |
antraaNi kaalaraatriSca pittaM ca mukuTESvaree || 36 ||

padmaavatee padmakOSE kaphE cooDaamaNistathaa |
jvaalaamukhee nakhajvaalaamabhEdyaa sarvasandhiShu || 37 ||

SukraM brahmaaNee mE rakShEcCaayaaM CatrESvaree tathaa |
ahankaaraM manO buddhiM rakShEnmE dharmadhaariNee || 38 ||

praaNaapaanau tathaa vyaanamudaanaM ca samaanakam |
vajrahastaa ca mE rakShEt praaNaan kalyaaNaSObhanaa || 39 ||

rasE roopE ca gandhE ca SabdE sparSE ca yOginee |
sattvaM rajastamaScaiva rakShEnnaaraayaNee sadaa || 40 ||

aayoo rakShatu vaaraahee dharmaM rakShatu paarvatee |
yaSaH keertiM ca lakShmeeM ca sadaa rakShatu vaiShNavee || 41 ||

gOtramindraaNee mE rakShEt paSoon rakShEcca caNDikaa |
putraan rakShEnmahaalakShmeerbhaaryaaM rakShatu bhairavee || 42 ||

dhanESvaree dhanaM rakShEt kaumaaree kanyakaaM tathaa |
panthaanaM supathaa rakShEnmaargaM kShEmankaree tathaa || 43 ||

raajadvaarE mahaalakShmeervijayaa satata sthitaa |
rakShaaheenaM tu yat sthaanaM varjitaM kavacEna tu || 44 ||

tatsarvaM rakSha mE dEvi jayantee paapanaaSinee |
sarvarakShaakaraM puNyaM kavacaM sarvadaa japEt || 45 ||

idaM rahasyaM viprarShE bhaktyaa tava mayOditam |
paadamEkaM na gacCEt tu yadeecCEcCubhamaatmanaH || 46 ||

kavacEnaavRutO nityaM yatra yatraiva gacCati |
tatra tatraarthalaabhaSva vijayaH saarvakaalikaH || 47 ||

yaM yaM cintayatE kaamaM taM taM praapnOti niScitam |
paramaiSvaryamatulaM praapsyatE bhootalE pumaan || 48 ||

nirbhayO jaayatE martyaH sangraamEShvaparaajitaH |
trailOkyE tu bhavEtpoojyaH kavacEnaavRutaH pumaan || 49 ||

idaM tu dEvyaaH kavacaM dEvaanaamapi durlabham |
yaH paThEtprayatO nityaM trisandhyaM SraddhayaanvitaH || 50 ||

daiveekalaa bhavEttasya trailOkyE caaparaajitaH |
jeevEdvarShaSataM saagramapamRutyuvivarjitaH || 51 ||

naSyanti vyaadhayaH sarvE lootaavisphOTakaadayaH |
sthaavaraM jangamaM caiva kRutrimaM caiva yadviSham || 52 ||

abhicaaraaNi sarvaaNi mantrayantraaNi bhootalE |
bhoocaraaH khEcaraaScaiva kulajaaScaupadESikaaH || 53 ||

sahajaa kulajaa maalaa Daakinee Saakinee tathaa |
antarikShacaraa ghOraa DaakinyaSca mahaaravaaH || 54 ||

grahabhootapiSaacaaSca yakShagandharvaraakShasaaH |
brahmaraakShasavEtaalaaH kooShmaaNDaa bhairavaadayaH || 55 ||

naSyanti darSanaattasya kavacEnaavRutO hi yaH |
maanOnnatirbhavEdraagnyastEjOvRuddhiH paraa bhavEt || 56 ||

yaSOvRuddhirbhavEt puMsaaM keertivRuddhiSca jaayatE |
tasmaat japEt sadaa bhaktaH kavacaM kaamadaM munE || 57 ||

japEt saptaSateeM caNDeeM kRutvaa tu kavacaM puraa |
nirvighnEna bhavEt siddhiScaNDeejapasamudbhavaa || 58 ||

yaavadbhoomaNDalaM dhattE saSailavanakaananam |
taavattiShThati mEdinyaaM santatiH putrapautrikee || 59 ||

dEhaantE paramaM sthaanaM surairapi sudurlabham |
praapnOti puruShO nityaM mahaamaayaaprasaadataH || 60 ||

tatra gacCati gatvaasau punaScaagamanaM nahi |
labhatE paramaM sthaanaM SivEna samataaM vrajEt || 61 ||

|| iti SreemaarkaNDEyapuraaNE hariharabrahmaviracitaM dEveekavacaM samaaptam ||

Web Url: http://www.vignanam.org/veda/devi-mahatmyam-devi-kavacham-plainenglish.html